එංගලන්ත ප්‍රාන්ත තරගවාරයේ දී නොදම්ප්ටන්ෂයර් ප්‍රාන්තය වෙනුවෙන් ක්‍රීඩා කරන හිටපු වමත් වේගපන්දු යවන ක්‍රීඩක චමින්ද වාස් නැවත වරක් තුන් ඉරියව් දස්කම් දක්වමින් ඩර්හැම් ප්‍රාන්තයට එරෙහිව ලකුණු 30 ජයක් තම පිලට ලබාදීමට සමත්විය.“Friends Provident” කුසලාන ඕවර් විස්සයි 20 තරගමාලාව වෙනුවෙන් පැවැති මේ තරගයේ දී පළමුව පන්දුවට පහරදුන් නොදම්ප්ටන්ෂයර් පිල කඩුලු 5 කට ලකුණු 164 ක් රැස් කළ අතර ආරම්භක පිතිකරු ලෙස ක්‍රීඩා කළ වාස් පන්දු 49 කදී හතරේ පහර 11 ක් සහ හයේ පහරක් සමඟ ලකුණු 73 ක් රැස් කළේය.කණ්ඩායම් ආරම්භක පන්දු යවන්නා ලෙසද කටයුතු කරන වාස් විශිෂ්ට පන්දු යැවීමක නිරත වෙමින් ලකුණු 23 කට කඩුලු 3 ක් දවාලීමට සමත් වෙමින් ‘තරගයේ වීරයා’ සම්මානය දිනා ගත්තේය.